  Анжелика Тихонова корреспондент Удмуртиысь ялан ужась труппаен ӧнерлыко кун но муниципал театръёс Россилэн кивалтэтэзлэсь премизэ басьтон понна куриськон келяны быгато. Со сярысь Удмуртиысь лулчеберетъя министерстволэн пресс-службаез ивортэ. Премия 2018-2019 аръёсы «Театр - детям» ӵектос улсын потэм  нылпиослы но быдэ вуымтэослы ӟуч классикая тужгес усто спектакль понна сётӥськоз. Вожвылъяськонэ мунё, марионетка но вужер театръёс но пыриськыны быгато Премия сётон сярысь пумкылъян усьтэм куара сётонэн Россиысь Театрын ужасьёслэн огазеяськонзылэн ыстэм муртъёсынызы ӵош кунысь Лулчеберетъя министерство кутоз. Азьланяз котькуд ар тужгес усто театр постановкаосъя фестиваль ортчытыны чаклало, со пӧлын «Театр - детям» ӵектос улсын дасям ӟуч классикая спектакльёсъя но. Ватсаса ивортодэтэз Росиысь лулчеберетъя министерстволэн  тодыны луэ. Куриськонъёсты 26-тӥ пӧсьтолэзёзь bogdan.barabash@post.mkrf.ru электрон почтае келяно. Тегъёс: Лулчеберет Театр нылпиос Удмуртия Россия вожвылъяськон премия  